alexandrainst/scandi-wiki huggingface dataset:
Tony Bennett

Tony Bennett (født Anthony Dominick Benedetto 3. august 1926) er en amerikansk sanger. Han synger innenfor stilarter som jazz og tradisjonell popmusikk. 

Han oppnådde stor karrieremessig og økonomisk suksess på 1950-tallet og begynnelsen av 1960-tallet. Gjennom rockens oppgangstid og gullalder derimot forsvant han i skyggen, før han kom kraftig tilbake på 90-tallet da han lanserte musikken sin til et yngre publikum samtidig som han beholdt sin tidligere stil og særpreg.

I 1995 ble han tildelt MusiCares Person of the Year.

I februar 2021 ble det avslørt at Bennett ble diagnostisert med Alzheimers sykdom i 2016. På grunn av den langsomme utviklingen av sykdommen, har han fortsatt å spille inn plater, turnere og opptre.

Konsert i Norge 
Tony Bennett opptrådte første gang i Norge under Nobelkonserten i 2004.

Han og en kvartett holdt en konsert den 8. august 2012 i Operahuset under Oslo Jazzfestival der han spilte 25 sanger.

Diskografi

Hitsingler 
Singler som kom inn på Billboards Topp-10 liste:
 «Because of You», nummer 1 (1951)
 "Cold, Cold Heart" Nr 1.  (1951)
 "Rags To Riches" Nr 1. (1953)
 "Stranger In Paradise" Nr 2. (1953)
 "There'll Be No Teardrops Tonight" nr 7. (1954)
 "Cinnamon Sinner" Nr 8. (1954)
 "In the Middle of an Island" Nr 9. (1957)

Referanser

Eksterne lenker 
 
 
 
 

Sangere fra USA
MusiCares Person of the Year
Jazzvokalister fra USA
Personer fra New York City
Australian Open 1998

Australian Open 1998 ble arrangert i Melbourne 19. januar – 2. februar. Australian Open er en Grand Slam-turnering i tennis. Singleturneringen for herrer ble vunnet av Petr Korda fra Tsjekkia og dameturneringen av Martina Hingis fra Sveits.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker
 ITF Menn, Kvinner

Australian Open
Tennis i 1998
Sport i Australia i 1998
Australian Open 1999

Australian Open 1999 ble arrangert i Melbourne 18. januar – 1. februar. Australian Open er en Grand Slam-turnering i tennis. Singleturneringen for herrer ble vunnet av Jevgenij Kafelnikov fra Russland og dameturneringen av Martina Hingis fra Sveits.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker
 ITF Menn, Kvinner

Australian Open
Tennis i 1999
Sport i Australia i 1999
Gravdal (Bergen)

Gravdal er et boligområde i Laksevåg bydel i Bergen, og en del av det som ofte kalles Ytre Laksevåg. Gravdal ligger mellom Gravdalsvannet i sør og Byfjorden i nord, og vest for Nygård. Gravdal ligger ved Lyderhorns østside, og er startsted for 7-fjellsturen i Bergen. Hovedveier i området er Gravdalsveien, Wallemviksveien og Sjøkrigsskoleveien. Keiserstien (tidligere Bekkebakken) er oppkalt etter keiser Wilhelm 2. som årlig avla paraplymester Christian Eriksen besøk på eiendommen Trulsheim på Lyreneset.

På Gravdal ligger Kvarven fort, Sjøkrigsskolen, den herskapelige Kommandantboligen i Gravdal, Gravdalspollen gravplass og et av Falck Nutec AS's opplæringssentre. Her ligger også Laksevåg videregående skole.

Gravdal utgjør en grunnkrets i Bergen kommune, som hadde 1 215 innbyggere 1. januar 2014, og et areal på 2,25 km², av dette er 0,19 km² ferskvann.

På Bergensutstillingen i 1898 deltok Kristiania Smørfabrik med en utstillingspaviljong som etterpå ble kjøpt av Jacob Larsen og flyttet til knausen på Kringsjå, som den gang hadde adressen Gravdalsveien 15. Her ble det åpnet kafé, først under navnet Pavillon Kringsjaa, senere Kafé Kringsjaa. To store løver i bronse lå ved inngangen. Kaféen fikk ikke skjenkebevilling, men etiketter skal ha blitt fjernet fra flaskene, som da ble solgt som «Kringsjå-brus». Stedet var populært, og i 1920 ble det utstyrt med spisesal og glassveranda. Men på 1930-tallet forfalt det, og forsvant helt da Laksevåg ble bombet av RAF under krigen. 

Av over 4 000 sovjetiske krigsfanger som kom til Hordaland under krigen, kom de første til leiren på Nygårdsmyren i Gravdal i mai 1942.

Referanser

Eksterne lenker 
 Sjøkrigsskolen

Laksevåg
Bosetninger i Bergen
Radio Korgen

Radio Korgen er en ikke-kommersiell nærradio i Hemnes kommune, Nordland. Radio Korgen  gikk på lufta med sin første offisielle sending 19. mars 1982. Den ble etablert av en initativgruppe på seks personer, deriblant Trygve Aanes, Per-Jomar Hoel og Halldor Vasdal.

Radio Korgen var blant de 8 første nærradioer som fikk konsesjon i Norge, og den eneste av disse som fremdeles er i drift. Radio Korgens profil er det man kan kalle en «bygderadio». Driften er dugnadsbasert, og kan ikke overleve uten frivillige lisenspenger fra lytterne. Den har faste sendinger og er kanskje særlig populær hver lille julaften, da kanalen åpner for at utflyttede hemnesværinger får sende en hilsen over eteren.

Dagens styre 2022:

Solveig Anita Bygdåsmo, ansvarlig redaktør

Markus Johansen Øren, styreleder

Torill Solheim, sekretær

Vegar Skaret, kasserer

Jørgen Hatten, styremedlem

Morgan Lillevold, styremedlem

Eksterne lenker
 Radio Korgen

Norske nærradiostasjoner
Kultur i Hemnes
Radiokanaler etablert i 1982
1982 i Norge
Ma’ale Amos

Ma'ale Amos (hebraisk ) er en israelsk bosetning i Judea. Den ble etablert i 1981, og har 319 innbyggere (2004).

Stedet ligger 20 kilometer syd for Jerusalem, og mange av innbyggerne dagpendler derfor inn til byen. Flesteparten av innbyggerne er immigranter fra USA, og mange er harediske jøder.

Israelske bosetninger på Vestbredden
Aquinas College (Michigan)

Aquinas College er en privat, katolsk ( dominikansk) høyere læreinstitusjon i Grand Rapids, delstaten Michigan i USA. Det finnes et college ved samme navn i Tennessee, og i en rekke andre land i verden. Det ble grunnlagt i 1886 av dominikanersøstrene i byen Grand Rapids, og er oppkalt etter Thomas Aquinas. I 1931 ble det første amerikanske, katolske universitet som åpnet studier for begge kjønn.

Skolepengene (2006) er på UD$ 20 048. Det gis undervisning opp til Mastergrad, blant annet i bærekraftig forretningsliv (sustainable business). Fagkretsen under dette studiet inneholder blant annet bærekraftig økonomi, miljøforvaltning og miljøregulering.

Skuespilleren Dominic Monaghan studerte ved Aquinas College.

Eksterne lenker 
 
 Aquinas College, Sustainable Business School

Universiteter i Michigan
Utdanningsinstitusjoner etablert i 1886
1886 i USA
Kent County (Michigan)
Festiviteten i Østre Toten

Festiviteten er et forsamlingslokale på Kraby i Østre Toten, ca. 2 kilometer nordøst for Lena. På folkemunne går stedet mest under kortforma Teten. Lokalet ble bygd av et aksjeselskap med lokale kulturentusiaster, som blant annet ville gi bygda et egna teater- og konsertlokale. Festiviteten åpna dørene i 1913, etter å ha vært under planlegging siden 1901. I 1934 ble lokalet overdratt til Østre Totens Landmandslag. 

"Teten" skal ha vært Bygde-Norges største festlokale. Her kunne det være så mange som 1000 betalende gjester; spesielt populære og kjente var landmannsfestene og fjerdedagsballene. Bondelaget solgte lokalet rundt år 2000, og nå er det hovedsakelig auksjoner som er aktiviteten på huset.

Litteratur 
 Gihle, Pål: Østre Toten Bondelag 1882-1982, Lena 1982 (s. 63-70).  

Byggverk i Østre Toten
Kultur i Østre Toten
Arkansas State University

Arkansas State University er et delstatseid universitet i delstaten Arkansas i USA. Det ble grunnlagt i 1909 og har en akademisk stab på 730, administrativ stab på 1 463 og en studentmasse på 21 976 totalt.

Skolepengene (2006) er på US$ 5 710, og eksamener gis opp til doktorgrad (Ph.D).

Referanser

Eksterne lenker 
 
 ASU, Dean B Ellis Library 

Universiteter i Arkansas
Utdanningsinstitusjoner etablert i 1909
1909 i Arkansas
Jonesboro i Arkansas
Arkansas Tech University

Arkansas Tech University er et delstatlig teknologisk universitet i Russelville, delstaten Arkansas, i USA. Det ble grunnlagt i 1909 som en landbruksvitenskaplig høyskole.

Skolepengene (2006) ved ATU er på US$ 4.880, og det undervises opp til Mastergrad.

Fagkretsen er fokusert rundt humanistiske og samfunnsvitenskaplige fag, sykepleie, forstudier for tannleger og leger, og diverse tekniske fag på bachelornivå. Det gis også studier i miljø- og naturforvaltning.

 ATU fagtilbud

Eksterne lenker 
 

Universiteter i Arkansas
Utdanningsinstitusjoner etablert i 1909
1909 i Arkansas
Fosen historielag

Fosen historielag er et historielag som ble etablert 14. april 1947 etter initiativ fra lærer Kristian Nygård. Historielaget dekker området til det gamle Fosen fogderi, altså kommunene Osen, Roan, Åfjord, Bjugn, Ørland, Rissa, Agdenes, Snillfjord, Hemne, Hitra og Frøya. Laget har vel 1400 medlemmer.

Historielaget gikk i dvale etter to år, men ble gjenopplivet i 1964 av de to lærerstudentene Kolbjørn Aune og Eilert Bjørkvik.

Fosen historielag utgir Årbok for Fosen. Årboka utkom 1947-49 og årlig siden 1965. Laget står også bak bokverket Fosens historie, og har også utgitt en rekke andre lokalhistoriske bøker og hefter. Medlemsbladet heter Nytt om gammelt.

Formann er Johan G. Foss, Frøya.

Eksterne lenker
 Fosen historielag

Historielag
Organisasjoner etablert i 1947
Kultur i Frøya
Kultur i Hitra
Kultur i Heim
Kultur i Orkland
Kultur i Indre Fosen
Kultur i Ørland
Kultur i Åfjord
Kultur i Osen
Osens historie
Art Center College of Design

Art Center College of Design er et privat, eksklusivt kunstfaglig universitet i Pasadena, delstaten California i USA. 

Det ble grunnlagt i 1930 og er blant verdens ypperste læresteder innen grafisk design og industridesign. Den mest berømte hovedfordypningen er fotodesign.

Skolepengene ved ACCD (2006) er US$ 27 910, med studier opp til Mastergrad.

BMW sin sjefsdesigner Chris Bangle er utdannet ved ACCD.

Eksterne lenker
 
 Verdens største fotografi

Universiteter i California
Utdanningsinstitusjoner etablert i 1930
1930 i USA
Los Angeles County
Fritz Fischer (skiskytter)

Friedrich «Fritz» Fischer (født 22. september 1956 i Kelheim) er en av Tysklands mestvinnende skiskyttere. Frem til 2007 var han assistenttrener for det tyske herrelandslaget.

Karrierens største triumf var stafettgullet under OL 1992 i Albertville.

Meritter 
 OL-medaljer
 1984: bronse på stafetten
 1988: sølv på stafetten
 1992: gull på stafetten
 VM-medaljer
 1981: sølv på stafetten
 1981: bronse på stafetten
 1987: bronse på stafetten
 1989: sølv i lagøvelsen, bronse på 20 km
 1991: gull på stafetten
 1993: gull i lagøvelsen
 Verdenscupen
 Sammenlagtvinner sesongen 1987/88
 10 seire i enkeltrenn

Referanser

Eksterne lenker 
 
  Skiskyttercamp Fritz Fischer

Tyske skiskyttere
Skiskyttertrenere
Tyske trenere
Olympiske mestere for Tyskland
Olympiske sølvmedaljevinnere for Vest-Tyskland
Olympiske bronsemedaljevinnere for Vest-Tyskland
Verdensmestere i skiskyting
Deltakere for Vest-Tyskland under Vinter-OL 1980
Skiskyttere under Vinter-OL 1980
Medaljevinnere under Vinter-OL 1984
Deltakere for Vest-Tyskland under Vinter-OL 1984
Skiskyttere under Vinter-OL 1984
Medaljevinnere under Vinter-OL 1988
Deltakere for Vest-Tyskland under Vinter-OL 1988
Skiskyttere under Vinter-OL 1988
Medaljevinnere under Vinter-OL 1992
Deltakere for Tyskland under Vinter-OL 1992
Skiskyttere under Vinter-OL 1992
Personer fra Landkreis Kelheim
Fødsler i 1956
Deltakere under VM i skiskyting 1981
Deltakere under VM i skiskyting 1982
Deltakere under VM i skiskyting 1983
Deltakere under VM i skiskyting 1985
Deltakere under VM i skiskyting 1986
Deltakere under VM i skiskyting 1987
Deltakere under VM i skiskyting 1989
Deltakere under VM i skiskyting 1990
Deltakere under VM i skiskyting 1991
Deltakere under VM i skiskyting 1993
Ikkepedia

Ikkepedia  (oversettelseslån fra engelsk Uncyclopedia, «Uleksikon») er en satirisk wiki på norsk og har flere søsternettsider på andre språk. Nettstedet (grunnlagt i 2006) er utformet som en parodi på Wikipedia der hvem som helst kunne redigere innholdet. Den engelske Uncyclopedia ble startet i januar 2005 som en videreutvikling av den engelskspråklige Wikipedias informasjonsside Bad Jokes and Other Deleted Nonsense («Dårlige spøker og annet slettet sludder»). Nettstedet profilerer seg som The content-free encyclopedia («Den innholdsfrie/-løse encyklopedi») – en parodi på Wikipedias The free encyclopedia, «Den frie encyklopedi». Artiklene er som regel satiriske eller rent nonsensaktige. Per oktober 2022 har Ikkepedia rundt 4650 artikler. 

Det eksisterer to uavhengige paraplyprosjekter.  Den ene, Uncyclomedia, hoster de fleste språkene (også den norske og den svenske). Den andre er Uncyclopedia som går sin egen vei i oppretting av nye språk hos wiki-bedriften Wikia. Wikia har 25 % (20/79) av alle språk mens Uncyclomedia har resten, med unntak av den koreanske, nedertyske ("plattdüütsch") og russiske versjonen.

I senhøsten av 2008 bestemte bidragsytere til den norske Ikkepedia å opprette en annen uavhengig nettside som heter Artigpedia.

Se også 
 Encyclopædia Dramatica

Referanser

Eksterne lenker 
 
 Liste over Uncyclopedier på ulike språk

Nettsteder
Etableringer i 2005
Satire
Al Lowe

Al Lowe (født 24. juli 1946 i Gumbo i Missouri er en amerikansk spilldesigner og programmerer som utviklet en rekke eventyrspill, for det meste for Sierra On-Line. Han er mest kjent som skaperen av spillserien Leisure Suit Larry.

Karriere 
Lowe begynte sin karriere som musikklærer på en barneskole i 15 år. Etter dette bestemte han seg for å lære seg programmering, og i 1982 skapte han tre videospill for Apple II: Dragon's Keep, Bop-A-Bet og Troll's Tale. Sierra Entertainment kjøpte disse tre spillene i 1983, og Al arbeidet deretter for dem som programmerer og spilldesigner i 16 år.

Hans første prosjekter inkluderte Winnie the Pooh in the 100-Acre Woods, Donald Duck's Playground og The Black Cauldron, alle basert på Disneys filmer.

I 1986 var han sjefsprogrammerer King's Quest III og Police Quest I, samt at han laget musikken til andre Sierra-spill.

Han er mest kjent for spillserien om Leisure Suit Larry, samt den smittsomme temasangen som han komponerte. Atter Larrys suksess designet Lowe også andre spill, som Torin's Passage og Freddy Pharkas: Frontier Pharmacist. I hele sin karriere var Lowe kjent for sitt lett gjenkjennbare skallete hode, sitt store skjegg og sin tydelige ølvom. Han likte å kalle seg selv «verdens eldste spilldesigner».

I 1994 flyttet han sammen med familien sin til Seattle i Washington, og har angivelig trivdes som pensjonert siden 1998. Lowe har spilt saksofon profesjonelt siden 13-årsalderen, og opptrer fremdeles sammen med lokale jazzband. I november 2007 var han hedersgjest på en alternativfestival i Helsingfors, der han spilte saksofon sammen med David Hasselhoff Big Band. Lowes store lidenskap nå er hans humoristiske hjemmeside allowe.com, samt CyberJoke 3000™, en daglig e-postliste med vitser.

I et intervju i 2006 Al avslørte at han ikke egentlig hadde trukket seg tilbake, men at han hadde holdt på i over et år med å designe et spill i hemmelighet. Sam Suede: Undercover Exposure var et action- og komediespill utviklet av iBase Entertainment, et firma han grunnla sammen med Ken Wegrzyn. I desember 2006 gikk firmaet konkurs, og prosjektet Sam Suede'' ble lagt ned. Etter denne nedturen uttrykte Lowe tvil om han noen sinne ville komme tilbake til spillindustrien

I januar 2007 sier nettsiden til iBase Entertainment at prosjektet er utsatt i påvente av pengestøtte.

Referanser

Eksterne lenker 
 
 
 
 CyberJoke 3000™
 Omfattende intervju med Al Lowe
 iBase Entertainment 
 Al Lowe intervju på Adventure Classic Gaming, 1997
 Al Lowes profil på MobyGames

Personer fra Saint Louis County i Missouri
Videospilldesignere fra USA
Leisure Suit Larry
Videospillkomponister fra USA
Adolf Wiklund

Adolf Wiklund (født 19. desember 1921 i Rossön, død 21. september 1970) var en svensk skiskytter. 

Han vant historiens første VM i skiskyting i 1958 i østerrikske Saalfelden. Han deltok også på det svenske laget som vant gull i lagkampen, der alle fire løperne ble regnet sammen utfra den individuelle konkurransen.

VM-medaljer 
 1958  Saalfelden -  Gull i skiskyting, 20 km, menn 
 1958  Saalfelden -  Gull i skiskyting, lagkamp, menn 
 1959  Courmayeur -  Sølv i skiskyting, lagkamp, menn

Eksterne lenker 
 
 Bilder av Wiklund og andre svenske skiskyttere på www.jamtli.com

Svenske skiskyttere
Skiskyttere under Vinter-OL 1960
Deltakere for Sverige under Vinter-OL 1960
Verdensmestere i skiskyting
Personer fra Strömsunds kommun
Deltakere under VM i skiskyting 1958
Deltakere under VM i skiskyting 1959
Alfred Eder

Alfred Eder (født 28. desember 1953) er en østerriksk skiskyttertrener og tidligere skiskytter. han deltok i seks påfølgende vinter-OL med debut under Vinter-OL 1976 i Innsbruck. Han vant to individuelle VM-medaljer i løpet av karrieren.

Fra 2016 er han trener for Hviterusslands kvinnelandslag i skiskyting.

Alfred Eders sønn, Simon Eder, er også skiskytter, og har fra sesongen 2006/07 gått for det østerrikske landslaget.

Meritter

Verdensmesterskap 
 1983 i Antholz: bronse på sprinten
 1986 i Oslo: bronse på 20 km

Referanser

Eksterne lenker 
 

Østerrikske skiskyttere
Skiskyttertrenere
Deltakere for Østerrike under Vinter-OL 1976
Skiskyttere under Vinter-OL 1976
Deltakere for Østerrike under Vinter-OL 1980
Skiskyttere under Vinter-OL 1980
Deltakere for Østerrike under Vinter-OL 1984
Skiskyttere under Vinter-OL 1984
Deltakere for Østerrike under Vinter-OL 1988
Skiskyttere under Vinter-OL 1988
Deltakere for Østerrike under Vinter-OL 1992
Skiskyttere under Vinter-OL 1992
Deltakere for Østerrike under Vinter-OL 1994
Skiskyttere under Vinter-OL 1994
Fødsler i 1953
Deltakere under VM i skiskyting 1976
Deltakere under VM i skiskyting 1977
Deltakere under VM i skiskyting 1978
Deltakere under VM i skiskyting 1979
Deltakere under VM i skiskyting 1981
Deltakere under VM i skiskyting 1982
Deltakere under VM i skiskyting 1983
Deltakere under VM i skiskyting 1985
Deltakere under VM i skiskyting 1986
Deltakere under VM i skiskyting 1987
Deltakere under VM i skiskyting 1989
Deltakere under VM i skiskyting 1990
Deltakere under VM i skiskyting 1991
Deltakere under VM i skiskyting 1992
Deltakere under VM i skiskyting 1993
Deltakere under VM i skiskyting 1994
Deltakere under VM i skiskyting 1995
Simon Eder

Simon Eder (født 23. februar 1983 i Zell am See) er en østerriksk skiskytter.

Simon Eder blir trent av faren, den tidligere VM-medaljøren i skiskyting Alfred Eder. Han debuterte internasjonalt i 2002 da han vant normaldistansen i junior-VM i Val Ridanna i Italia. I junior-VM 2004 i Haute Marienne i Frankrike tok han bronsemedalje på sprinten. 

I sesongen 2006/07 endte han på 68.-plass sammenlagt i verdenscupen. I verdenscupløpene i Pokljuka i sesongen 2007/08 gikk han ankeretappen på stafetten, der Østerrike tok tredjeplassen, bare slått av Russland og Tyskland. 

Han har en verdenscupseier på fellesstarten i Khanty-Mansijsk i sesongen 2008/09. I tillegg har han tre andreplasser og en tredjeplass. I VM i skiskyting 2009 i Pyeongchang, tok han sølvmedalje på 4 x 7,5 km stafett for Østerrike. Han kom på 12.-plass i verdenscupen i sesongen 2008/09.

Verdenscupseire

Referanser

Eksterne lenker 
 

Østerrikske skiskyttere
Olympiske sølvmedaljevinnere for Østerrike
Olympiske bronsemedaljevinnere for Østerrike
Medaljevinnere under Vinter-OL 2010
Deltakere for Østerrike under Vinter-OL 2010
Skiskyttere under Vinter-OL 2010
Medaljevinnere under Vinter-OL 2014
Deltakere for Østerrike under Vinter-OL 2014
Skiskyttere under Vinter-OL 2014
Deltakere for Østerrike under Vinter-OL 2018
Skiskyttere under Vinter-OL 2018
Deltakere for Østerrike under Vinter-OL 2022
Skiskyttere under Vinter-OL 2022
Personer fra Zell am See
Fødsler i 1983
Deltakere under VM i skiskyting 2007
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Kinn kirke (Nordre Land)

''Se også Kinn kirke (Flora).

Kinn kirke i Aust-Torpa i Nordre Land er en langkirke med 140 sitteplasser. Kirken ble tegnet av Wilhelm Swensen allerede i 1941, men oppført først noen år etter krigen av byggmester Arne Lybech og innviet den 16. september 1956. Den ble da titulert som kapell. Mye av inventaret ble snekret på verkstedet til Ragnvald Sollien. Bildet i altertavlen er malt av Gunnar Bergstø, og orgelet (1959) er bygget av Norsk Orgel- og Harmoniumfabrikk.

Tidligere kirke 
I middelalderen stod det en stavkirke omtrent der dagens kirke står. Den er blant annet nevnt i 1337 og i 1554 (bispevisitas). Innen 1557 var den revet. Den påfølgende Kinn kirke ble nybygd i tømmer i annen halvdel av 1500-tallet, og tatt i bruk en gang mellom 1577 og 1594. Senere ble den ombygget med to fløyer og utvidet til korskirke. På slutten av 1700-tallet var kirken i meget dårlig forfatning, og i 1817 ble den revet. Gravplassen ved kirken ble imidlertid benyttet også etter 1817. Deler av den gamle kirken ble solgt på auksjon i 1823.

Referanser

Litteratur

Eksterne lenker 
 Kinn kirke 50 år, jubileumshefte i PDF-format
 
 Kinn kirke, hos Nordre Land kommune 
 

Kirker i Nordre Land
Kirker i Hadeland og Land prosti
Revne stavkirker
Torpa
Kulturminner i Nordre Land
Wilhelm Swensen
Langkirker i Hamar bispedømme
Seefood TV

Seefood TV AS er et norsk TV-produksjonsselskap som produserer programmer for TV 2, TVNorge og NRK, reklamefilmer for TV, samt oppdragsfilmer for næringslivet. Selskapet ble stiftet i 2001 av Kristian Ødegård og Espen Eckbo i forbindelse med produksjonen av realityparodien Nissene på låven.

Selskapet eies (2010) av EAE Holding AS (Espen Andersen Eckbo), Krisco Holding AS (Kristian Ødegård) og Panter Produksjoner AS (daglig leder Aleksander Herresthal).

Selskapet har sin daglige virksomhet i kontorer i Oscarsgate i Oslo, og har ti ansatte, inkludert de tre eierne. Selskapet hadde en omsetning på 47 millioner kroner i 2012.

Produksjoner
 Nissene på låven, TV-serie på TVNorge 2001
 På klozz hold, TV-serie på TVNorge 2002
 Tonight med Timothy Dahle, TV-serie på TV 2 2003
 TV 2-nøttene, TV-serie på TV 2 2004–2008
 Jul i Tøyengata, TV-serie på TVNorge 2006
 Lille Nøtteaften, TV-program på TV 2 2006, 2007 og 2008
 Det var en gang et eventyr, TV-serie på NRK 2008
 Tett på tre, TV-serie på TV 2 2008
 Kolonihagen, TV-serie på TV 2 2010
 På hjul med Dag Otto, TV-serie på TV 2 2010/2013/2014
 Kongsvik ungdomsskole, TV-serie på TVNorge 2011
 Nissene over skog og hei, TV-serie på TVNorge 2011
 Kollektivet, TV-serie på TV2 2011–2015
 Asbjørn Brekke-show, TV-serie på TVNorge 2012 og 2013
 Kongsvik videregående, TV-serie på TVNorge 2013
 Huskestue, TV-serie på TV 2 2015-
 Costa del Kongsvik, TV-serie på TVNorge 2014/2015/2016
 Kompani Lauritzen, TV-serie på TV2 2020–
 Familien Lykke, TV-serie på NRK 2020–2021
 Narvestad tar ferie, TV-serie på NRK 2017
 Hit for hit, TV-serie på NRK 2018

Referanser

Eksterne lenker 
 http://www.seefood.no/

Norske medieselskaper
Selskaper etablert i 2001
Nei til Frontkollisjoner

Nei til Frontkollisjoner er en norsk organisasjon som arbeider for at norske veier skal få skille mellom motgående kjøreretninger, slik at frontkollisjoner hindres. Bare mellom 2000-2009 har over 1 000 nordmenn omkommet i frontkollisjoner på veier i Norge.  Organisasjonen vil også støtte pårørende til medmennesker som er blitt rammet av frontkollisjoner og støtte arbeidet for de trafikkskadde.

Organisasjonen ble stiftet 17. juli 2007 i Kristiansand. Leder av styret er h.r. adv. Gunnar Grette, Oslo. 
Daglig leder og pressekontakt er Geirr Tangstad-Holdal.

Referanser

Eksterne lenker
 Organisasjonens hjemmeside

Norske organisasjoner
Sikkerhet i Norge
Trafikksikkerhet
Organisasjoner etablert i 2007